TATA PANGIBADAH MINGGU 15 JANUARI 2023 2022 TABUH 09.00 WIIK GUSTI NGENTASAKEN KAWULA, LAJENG..??? PAWARTOS PRADATANING pasamuwan (namung menawi wonten ewah-ewahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Gusti Allah sampun ngentasaken umat kagunganipun saking dosa kalebetaken dhateng Kratonipun ingkang kebak tentrem rahayu. Panjenenganipun ugi tansah mujudaken pangrimat dhateng kita. Sapunika kita kauleman mujudaken sembah bakti saha atur panuwun awit sadaya kasaenanipun Gusti. Suci, Suci, Suci! Pasamuwan ngidungaken KPJ 28. SUCI, SUCI, SUCI Suci, suci, suci pinuji Hyang suci. Allah Mahamulya kang jumeneng Raja. Suci, suci, suci pinundhi Hyang Widi, titah sadaya memuji samnya (Pasrah tinampi Kitab Suci, laré-laré Sekolah Minggu tumuju sangajenging sanctuary) Suci, suci, suci, pujining pra suci. Angumandhang sora ngèbeki akasa. Pra mlaékat sami sujud angabekti, ngidung tan kendhat mring Kang Mengkurat. VOTUM PF U : Pangibadah Minggu punika lumampah ing salebeting pengaken ing manah kita : : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA, PANGAKEN DOSA, LAN SIH RAHMAT PL : Pangibadah dinten punika katindakaken kanthi jejer GUSTI NGENTASAKEN KAWULA, LAJENG..???. Waosan sepisan kapethik saking Yésaya 49: 1-7, ingkang dipuntanggapi kanthi waosan Mazmur 40:2-12. Waosan kaping kalih kapethik I Korintus 1:1-9. Déné waosan Injil kapethik saking Yohanes 1:29-42. (PF mberkahi lare- lare sekolah minggu) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." Komisi Liturgika GKJ Kabluk Semarang -- 1
(Laré sekolah minggu tumuju ruang Ibadah Anak) Pasamuwan ngidungaken KPJ 3. ALLAH MBABARKEN KWASANYA Allah mbabarken kwasanya, pra kang nglawan buyar sirna lir lilin kènging brama, nging gung tyang mursid raharja, memuji lan sukarena, ngarsèng Allah Mamulya. Pangèran jumeneng Rama tumrap salir tyang sangsara, ngluwari tiyang siniya, temahan ngraosken begja. Dènè tyang wangkot mbalèla siniksa bebendunya. Allah Juruslamet yekti ngentas pra umat sing pati, temah samya basuki. Mila pra umat sabumi kedugi sami memuji, anggunggung maring Gusti. Sèstu Allah Mahaluhur, yogya pinuji lan masmur, Lestantuna nèng ngarsanya, wit mung Gusti Kang Makwasa, yèku kang ngganjar kamulyan wah paring kakiyatan. Pasamuwan Lenggah PANGAKENING DOSA SL : Para umat kagunganipun Gusti, sami pirengna dhawuhipun Gusti! "Kowé padha Dakwènèhi pepakon anyar, iya iku supaya kowé padha tresna- tinresnanana: dikaya anggon-Ku wus tresna marang kowé, kowé iya padha tresna-tinresnanana uga. Kanthi mangkono saben wong bakal padha weruh, yèn kowé padha dadi siswa-Ku, yaiku manawa kowé padha tresna- tinresnan." PL : Katresnan kedah mawujud, mekaten timbalan saking Gusti tumrap sadaya tiyang ingkang sampun kaentasaken saking dosa dhateng gesang anyar. Minangka pribadi punapadéné pakempaklan pasamuwan, sumangga nglenggana punapa katresnan saèstu sampun mawujud ing gesang sesarengan..? Sumangga sowan dhumateng Gusti kanthi andhap asoring manah. (pasamuwan ndedonga sacara pribadi) PL : Wonten ing katresnanipun Sang Kristus, kawula nyadhong pangapunten saha kekiyatan. U : AMIN. Pasamuwan ngidungaken KPJ 46. AWIT KATHAH DOSA KULA Awit kathah dosa kula, mila tansah kèmengan Gusti kang madhangi manah myang tuking kabingahan Mugi karsa angaksama ing klepatan kawula. Tyas kula mugi dadosa padaleman Paduka. Pasamuwan Jumeneng PAWARTOS SIH RAHMAT PF : Gusti ingkang kebak sih rahmat karsa paring kanugrahan kados paseksinipun Mazmur 5:12-13 ingkang makaten: "Nanging sedaya tiyang ingkang ngungsi Komisi Liturgika GKJ Kabluk Semarang -- 2
dhateng Paduka badhé sami bingah-bingah, badhé sami surak-surak ing selaminipun, margi sami Paduka ayomi; lan krana Paduka tiyang-tiyang ingkang tresna dhateng Paduka, sami badhé bingah-bingah. Dhuh Allah, tiyang mursid Paduka berkahi, sami Paduka pageri mawi kanugrahan minangka tamèngipun." Sami ngaturna panuwun awit sih rahmatipun Gusti. U : PUJI SOKUR KONJUK GUSTI ALLAH Pasamuwan ngidungaken KPJ 68. ALLAH MAASIH Kula sinungan tentrem raharja, kula sinungan pangaksama. Mila kula ngidung Allah Maasih, Allah Maasih mring manungsa. Kula sinungan gesang sejati, kula sinungan kraton swargi. Mila kula ngidung Allah Maasih, Allah Maasih mring manungsa. Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Sepisan L1 : Waosan sepisan kapethik saking YÉSAYA 49:1-7 1 Hé sakèhé bangsa-bangsa sing adoh! Padha rungokna dhawuh-Ku. Allah nimbali aku dadi abdiné wiwit aku isih ana ing guwa-garbané ibuku. 2 Tembungku didamel landhep kaya pedhang, astané Allah piyambak ngayomi aku. Aku didamel kaya panah sing ampuh lan tansah cemawis. 3 Pangandikané marang aku, "Israèl, kowé kuwi abdi-Ku; merga saka kowé asma-Ku bakal kaluhuraké déning wong akèh." 4 Aku munjuk mengkéné, "Kawula nyambut-damel, nanging mboten wonten asilipun; kawula ngetog karosan, nanging tanpa damel." Éwasemono aku njagakaké Pangéran sing bakal mbélani prekaraku; Panjenengané bakal paring asiling kangèlanku. 5 Aku ditimbali déning Pangéran dadi abdiné, sadurungé aku lair, didhawuhi ngulihaké lan nglumpukaké Israèl, umaté sing sumebar. Aku kajèn ana ing ngarsané Allah, lan Panjenengané dadi etuking karosanku. 6 Pangandikané Pangéran marang aku mengkéné, "Kowé bakal Dakparingi kuwajiban sing luwih luhur. Ora mung mbangun bangsa Israèl sing isih urip waé, nanging kowé iya bakal Dakdadèkaké oboré bangsa-bangsa, supaya salumahé bumi bakal nampa karahayon." 7 Panebusé Israèl, Allah Kang Mahasuci ngandika marang abdiné sing disepèlèkaké banget lan digethingi déning para bangsa, dianggep wong pidak- pedarakan. "Raja-raja sing nyawang penggawému, banjur bakal padha ngadeg ngurmati; para penggedhé bakal padha sujud ngurmati kowé." Kelakoné kuwi kabèh ora liya merga Allah piyambak sing milih abdiné; Allahé Israèl Kang Mahasuci netepi prasetyané. Makaten pangandikanipun Gusti. U : PUJI SOKUR KONJUK GUSTI! Komisi Liturgika GKJ Kabluk Semarang -- 3
Tanggapan SL : Tanggapan kawaosaken saking MAZMUR 40:2-12 Banget enggonku nganti-anti marang Allah, U SL U SL U SL U SL U SL U SL U SL : ALLAH IYA MIRSANI AKU LAN MIYARSAKAKÉ PESAMBATKU. : Panjenengané ngentas aku saka sumberé cilaka, : SAKA BLETHOKANÉ RAWA. : Panjenengané mapanaké aku ana ing gunung watu, : LAN JANGKAHKU DADI TETEG. : Aku diwarahi ngidung nganggo nyanyian anyar, : KANGGO MEMUJI ALLAH KITA. : Akèh wong sing padha weruh, mula padha wedi, : BANJUR PRECAYA MARANG ALLAH. : Begja wong sing precaya marang Allah, : KANG ORA NGANDEL MARANG BRAHALA. : Utawa mèlu-mèlu wong-wong sing nyembah déwa-déwa, : ORA NGGUGU KANDHANÉ WONG UMUK. : Dhuh Pangéran, Allah kawula, kathah kaélokan ingkang sampun Paduka tindakaken kanggé kawula, U SL U SL : MBOTEN WONTEN INGKANG NYAMÈNI KESAÉNAN PADUKA. : Saupami badhé kawula cariyosaken, : MESTHI MBOTEN KÉNGING KAÉTANG SAKING KATHAHIPUN. : Paduka mboten remen kurban sembelèhan kaliyan kurban dhaharan. Paduka mboten mundhut kurban obongan tuwin kurban pangruwating dosa, U : NANGING PADUKA MBIKAK KUPING KAWULA, NGANTOS KAWULA MIRENG PANGANDIKA PADUKA. SL U SL U SL U SL U : Pramila kawula munjuk, "Lah menika kawula sowan, : ING GULUNGANIPUN KITAB SAMPUN WONTEN SERATANIPUN BAB KAWULA: : Kawula remen nglampahi kersa Paduka, dhuh Allah, : SARTA DHAWUH PADUKA MENIKA WONTEN ING MANAH KAWULA." : Pawartos ingkang mbingahaken bab pitulungan Paduka dhateng kawula sedaya, : KAWULA CARIYOSAKEN DHATENG PASAMUWANIPUN TIYANG KATHAH. : Paduka pirsa bilih kawula badhé tansah martosaken bab menika! : KAWILUJENGAN PEPARING PADUKA MENIKA MBOTEN KAWULA SIDHEM KANGGÉ KAWULA PIYAMBAK, SL : kasetyan lan sih-pitulungan Paduka, sih-kadarman lan kaleresan Paduka mboten kawula kèndelaken, U : NANGING KAWULA LAIRAKEN WONTEN ING SATENGAHING PASAMUWAN AGENG. SL : Dhuh Allah, mugi sampun ngantos mundhut wangsul sih-rahmat Paduka saking kawula, sih lan kaleresan U : PADUKA MUGI TANSAH NGREKSA KAWULA! Komisi Liturgika GKJ Kabluk Semarang -- 4
Waosan Kaping Kalih L3 : Waosan kaping kalih kapethik saking I KORINTUS 1:1-9 Layang saka Rasul Paulus, sing katimbalan dadi rasulé Gusti Yésus Kristus saka kersané Gusti Allah, lan uga saka sedulur kita Sostenès, tumekaa marang pasamuwané Gusti Allah ing kutha Korintus, yaiku marang wong kabèh sing wis padha katimbalan dadi umaté Gusti Allah sing kasucèkaké srana enggoné tetunggalan karo Gusti Yésus Kristus; semono uga marang sakèhing wong ing ngendi waé, sing padha nyebut asmané Gusti Yésus dadi Gustiné, lan iya dadi Gusti kita. Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. Aku tansah saos sukur marang Gusti Allah ing ngatasé kowé, merga saka sih-rahmat sing wis diparingaké marang kowé lantaran Gusti Kristus Yésus. Sebab ing sajroné patunggalanmu karo Gusti Kristus, kowé wis padha dadi sugih samubarang, iya bab enggonmu caturan, iya bab kawruhmu. Piwulang bab Gusti Kristus kuwi wis rumesep ana ing atimu, nganti sajroné kowé isih padha ngarep-arep rawuhé Gusti Yésus Kristus, kowé wis padha nampa sarupaning ganjaran saka Rohé Gusti Allah. Mengkono uga Sang Kristus piyambak bakal ngreksa marang kowé nganti tekan ing wekasan, supaya mbésuk ing Dinané Gusti rawuh, ngadili jagad iki, kowé padha tinemu tanpa cacad. Gusti Allah Mahasetya wis nimbali kowé marang patunggilané Kang Putra, Gusti Yésus Kristus, iya Gusti kita. Makaten pangandikanipun Gusti. U : PUJI SOKUR KONJUK GUSTI! Waosan Injil : Waosan PF Injil kawaosaken saking Injilipun Gusti Yésus Kristus miturut paseksinipun YOHANES 1:29-42 29 Ésuké Nabi Yohanes weruh Gusti Yésus rawuh marani dhèwèké. Nabi Yohanes nuli ngandika: "Delengen, kuwi Cempéning Allah, sing nebus dosané jagad. 30 Ya Panjenengané kuwi sing dakkandhakaké bakal rawuh samburiku. Nanging Panjenengané mau luwih dhisik tinimbang aku, sebab Panjenengané wis ana sadurungé aku lair. 31 Mauné aku durung wanuh karo Panjenengané, nanging supaya bangsa Israèl padha wanuh marang Panjenengané, aku diutus mréné mbaptis nganggo banyu." 32 Paseksiné Nabi Yohanes bab Panjenengané mengkéné: "Aku weruh Rohé Allah tumurun saka ing langit kaya manuk dara, banjur andhok* ana ing Panjenengané. 33 Nalika semana aku ora wanuh karo Panjenengané, nanging Gusti Allah sing ndhawuhi aku mbaptis nganggo banyu, Panjenengané sing ngandika marang aku, 'Menawa kowé ndeleng Rohé Allah nedhaki sawijining Wong lan manggon ana ing Wong mau, Wong kuwi sing bakal mbaptis nganggo Rohé Allah.' 34 Aku wis nyipati lelakon mau," mengkono pangandikané Nabi Yohanes, "Padha ngandela yèn Panjenengané kuwi pancèn Putraning Allah." 35 Ésuké Nabi Yohanes wis ana ing panggonan mau menèh, karo muridé loro. 36 Bareng weruh Gusti Yésus liwat, Nabi Yohanes nuli ngucap mengkéné: "Delengen, Panjenengané kuwi Cempéning Allah, sing bakal dienggo kurban!" 37 Bareng Komisi Liturgika GKJ Kabluk Semarang -- 5
muridé Nabi Yohanes padha krungu pangandika sing mengkono mau, nuli padha mangkat ndhèrèkaké tindaké Gusti Yésus. 38 Gusti Yésus nolèh lan pirsa wong loro mau padha ndhèrèkaké Panjenengané, nuli ngandika: "Kowé padha nggolèki sapa?" Aturé para murid mau: "Rabbi, dalem Panjenengan wonten pundi?" 39 "Ayo, mèlua Aku, nyatakna dhéwé," dhawuhé Gusti Yésus. Wong loro mau nuli padha ndhèrèk lan ndeleng omah sing didalemi Gusti Yésus. Ing dina kuwi murid loro mau padha nginep ana ing kono. 40 Murid loro sing padha krungu pangandikané Nabi Yohanes lan wis bebarengan karo Gusti Yésus niliki dalemé mau, sing siji jenengé Andréas, seduluré Simon Pétrus. 41 Andréas nuli énggal-énggal nemoni Simon, kandhané: "Aku wis padha ketemu karo Sang Mèsias! Juru Slamet sing dijanjèkaké déning Gusti Allah." 42 Andréas nuli ngeteraké Simon sowan Gusti Yésus. Sawisé mirsani Simon, Gusti Yésus nuli ngandika: "Kowé Simon, anaké Yohanes. Kowé bakal disebut 'Kéfas'." Mekaten pangandikanipun Gusti. Rahayu ingkang mirengaken saha ngèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! KHOTBAH. GUSTI NGENTASAKEN KAWULA, LAJENG..??? WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ing sadaya papan lan wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA (déning PF) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Yunus 2:9 makaten: "Nanging kawula badhé memuji ngluhuraken asma Paduka. Paduka badhé kawula saosi kurban; sarta kawula badhé ngluwari janji kawula. Keslametan kuwi asalé saka Pangéran!" Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradhataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Komisi Liturgika GKJ Kabluk Semarang -- 6
Pasamuwan ngidungaken KPJ 157. CAOSNA PISUNGSUNGMU Caosna pisungsungmu aneng pasamuwan klayan lilaning ati, klawan legawa. Aturna pisungsungmu kanthi suka rena. Reff. Caosna pisungsungmu dadya cihnaning bungah minangka panuwunmu, wit sihing Allah. (bokor pisungsung kaaturaken majeng) Pisungsung kagem Gusti dadia sarana amrih kratoning Allah énggal kelampah. Tentrem miwah rahayu, Gusti kang paring. Reff. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh, Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami- laminipun. Amin Pasamuwan Jumeneng P A N G U T U S A N L A N B E R K A H PANGUTUSAN PF U PF U PF U : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 452. TÉKADING MANAH KAWULA Tékading manah kawula tansah ndhèrèk mring Gusti, yéku Panutan sanyata, nggih Panebus sejati. Komisi Liturgika GKJ Kabluk Semarang -- 7
Reff. Margining salib ingambah, mbangun turut mring Allah. Mbabarken tresna sejati, mrih jagad tentrem basuki. Kula sèstu ndhèrèk Gusti ngantos slami-laminya, martosaken Injil Suci, dimèn samya waluya. Reff. Komisi Liturgika GKJ Kabluk Semarang -- 8